stanford-oval/wikipedia huggingface dataset:
โมฮามาดู ซูมาเรห์
แหล่งข้อมูลอื่น

mohamadou-sumareh/397975 / ข้อมูลของ  Mohamadou Sumareh  ที่ ซ็อกเกอร์เวย์
| ด ค กผู้เล่นชุดปัจจุบันของสโมสรฟุตบอลโจโฮร์ดารุลตักซิม  |
| --- | --- |
 1 Farizal  2 Davies  3 Adam Nor  4 Afiq  5 Amat  6 Hong Wan  7 Aidil  8 Safiq  9 Bergson  10 Velázquez  11 จีโอกู  12 Kunanlan  13 ซูมาเรห์  14 Lowry  15 Feroz  16 Danial  17 Ramadhan  18 Hazwan  19 Akhyar  20 Muñiz  21 Nazmi  22 Corbin-Ong  23 Endrick  24 Arribas  26 Haziq  28 Syafiq  30 Insa  32 Shahrul  33 Syihan  42 Arif  45 Forestieri  77 Syamer  91 Syahmi  Manager: Solari
การเลือกตั้งสมาชิกสภาผู้แทนราษฎรจังหวัดสงขลา เขต 1 แทนตำแหน่งที่ว่าง พ.ศ. 2552

การเลือกตั้งสมาชิกสภาผู้แทนราษฎรจังหวัดสงขลา เขต 1 แทนตำแหน่งที่ว่าง พ.ศ. 2552 เป็นการเลือกตั้งสมาชิกสภาผู้แทนราษฎรจังหวัดสงขลา แทนที่ นายวินัย เสนเนียม ซึ่งถึงแก่กรรมไปก่อนหน้านี้
ที่มา

การเลือกตั้งซ่อมสมาชิกสภาผู้แทนราษฎรเขต 1 จังหวัดสงขลา พ.ศ. 2552 เกิดขึ้นเนื่องจาก นายวินัย เสนเนียม ส.ส. เดิมในพื้นที่จากการเลือกตั้งเมื่อวันที่ 23 ธันวาคม พ.ศ. 2550 ของพรรคประชาธิปัตย์ถึงแก่กรรมเมื่อวันที่ 20 ตุลาคม พ.ศ. 2552 ทำให้ตำแหน่งในเขตนี้ (อำเภอเมืองสงขลา อำเภอสทิงพระ อำเภอกระแสสินธุ์ อำเภอระโนด อำเภอรัตภูมิ อำเภอบางกล่ำ อำเภอควนเนียง และอำเภอสิงหนคร) ว่างลงหนึ่งตำแหน่ง ตามกฎหมายการเลือกตั้งระบุว่าจะต้องทำการเลือกตั้งใหม่ภายใน 60 วัน คณะกรรมการการเลือกตั้ง (กกต.) จึงมีมติให้มีการเลือกตั้งซ่อมในวันอาทิตย์ที่ 29 พฤศจิกายน พ.ศ. 2552
ผู้สมัคร

พรรคประชาธิปัตย์มีมติส่ง นายชัยวุฒิ ผ่องแผ้ว อดีตเลขานุการส่วนตัวของนายถาวร เสนเนียม ลงสมัครเลือกตั้งซ่อมในครั้งนี้ ในส่วนของพรรคประชากรไทย ได้มีมติส่ง นายจรัญ วงศ์กระจ่าง เป็นตัวแทนของพรรคลงสมัคร
การเปิดรับสมัครมีขึ้นในวันที่ 5 - 9 พฤศจิกายน พ.ศ. 2552 ผู้สมัครทั้งหมดได้จับสลาก ปรากฏว่า นายชัยวุฒิได้เบอร์ 1 และนายจรัญได้เบอร์ 2
| พรรค | พรรค | ผู้สมัคร | หมายเลข |
| --- | --- | --- | --- |
|  | ประชาธิปัตย์ | ชัยวุฒิ ผ่องแผ้ว | 1 |
|  | ประชากรไทย | จรัญ วงศ์กระจ่าง | 2 |
ผลการเลือกตั้ง

| --- | --- |
สัญลักษณ์และความหมาย
*: ส.ส.ระบบเขตเลือกตั้งที่ได้รับเลือกตั้งในการเลือกตั้งครั้งที่ผ่านมา
**: ส.ส.ระบบบัญชีรายชื่อที่ได้รับเลือกตั้งในการเลือกตั้งครั้งที่ผ่านมา
†: ผู้สมัครที่ถูกตัดสิทธิ์
✔: ผู้สมัครที่เคยดำรงตำแหน่งสมาชิกสภาผู้แทนราษฎรมาแล้ว
( ): หมายเลขประจำตัวของผู้สมัคร
ตัวหนา: ผู้สมัครที่ชนะการเลือกตั้ง
เขตการเลือกตั้งที่ 1 ประกอบไปด้วยอำเภอเมืองสงขลา อำเภอสทิงพระ อำเภอกระแสสินธุ์ อำเภอระโนด อำเภอรัตภูมิ อำเภอบางกล่ำ อำเภอควนเนียง และอำเภอสิงหนคร
| ผลการเลือกตั้งสมาชิกสภาผู้แทนราษฎรแทนตำแหน่งที่ว่าง เขต 1 จังหวัดสงขลา> พรรค | ผลการเลือกตั้งสมาชิกสภาผู้แทนราษฎรแทนตำแหน่งที่ว่าง เขต 1 จังหวัดสงขลา> พรรค | ผลการเลือกตั้งสมาชิกสภาผู้แทนราษฎรแทนตำแหน่งที่ว่าง เขต 1 จังหวัดสงขลา> ผู้สมัคร | ผลการเลือกตั้งสมาชิกสภาผู้แทนราษฎรแทนตำแหน่งที่ว่าง เขต 1 จังหวัดสงขลา> คะแนนเสียง | ผลการเลือกตั้งสมาชิกสภาผู้แทนราษฎรแทนตำแหน่งที่ว่าง เขต 1 จังหวัดสงขลา> % | ผลการเลือกตั้งสมาชิกสภาผู้แทนราษฎรแทนตำแหน่งที่ว่าง เขต 1 จังหวัดสงขลา> ± |
| --- | --- | --- | --- | --- | --- |
|  | ประชาธิปัตย์   | ชัยวุฒิ ผ่องแผ้ว (1) | 143,595 | 92.33 |  |
|  | ประชากรไทย  | จรัญ วงศ์กระจ่าง (2) | 11,930 | 7.67 |  |
| ผลรวม | ผลรวม | ผลรวม | 155,925 | 100.00 | — |

| บัตรดี | บัตรดี | บัตรดี | 155,925 | 90.08 | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน |  | 8.10 | – |
| บัตรเสีย | บัตรเสีย | บัตรเสีย |  | 1.82 | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง | 172,660 | 47.64 | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง | 362,396 | 100.00 | — |
: ประชาธิปัตย์   รักษาที่นั่ง
ยันเดเระ ซิมูเลเตอร์

| ยันเดเระ ซิมูเลเตอร์ |
| --- | --- |

ผู้พัฒนา: YandereDev
ผู้จัดจำหน่าย: YandereDev
แต่งเพลง: CameronF305
เอนจิน: ยูนิตี
เครื่องเล่น: ไมโครซอฟท์ วินโดวส์
แนว: ลอบฆ่า แก้แค้น วางยา กลั่นแกล้ง, แอ็กชัน
รูปแบบ: ผู้เล่นเดี่ยว
ยันเดเระ ซิมูเลเตอร์ (Yandere Simulator) เป็นเกมแนวลอบฆ่า, แก้แค้น, กลั่นแกล้ง,  วางยาและแอ็กชัน โดยผลิตและวางจำหน่ายโดย Yandere Dev ผู้พัฒนาเกมชาวอเมริกันเชื้อสายญี่ปุ่น โดยใช้โปรแกรม Unity ในการสร้างโดยมีหลากหลายโหมดให้เราเลือกเล่น
เนื้อเรื่อง

อายาโนะ ไอชิ (Ayano Aishi) หรือ ยันจัง (Yan-Chan / Yandere Chan) เด็กนักเรียนสาวที่ผู้ปกครองหนีไปต่างประเทศเพราะปัญหาบางอย่าง เธอเป็นคนๆหนึ่งที่มีความแตกต่างจากคนอื่นคือเธอนั้นไร้ความรู้สึกจนกระทั่งได้พบกับ ทาโร่ ยามาดะ (Taro Yamada) หรือ รุ่นพี่ (Senpai) เด็กนักเรียนหนุ่มที่อยู่โรงเรียนเดียวกันกับเธอ เธอตกหลุมรักเขาตั้งแต่แรกพบ ความรู้สึกเมื่อเธอพบกับรุ่นพี่ครั้งแรกนั้นเป็นความรู้สึกที่เธอไม่เคยได้สัมผัสมาก่อนในชีวิตเลย หลังจากนั้นเธอได้คอยแอบตามรุ่นพี่ไปทุกครั้งที่มีโอกาส และแอบตามไปเก็บสิ่งของต่างๆที่รุ่นพี่ไม่ใช้แล้ว นิสัยโรคจิตได้เพิ่มขึ้นไปเรื่อยๆ และวันหนึ่งเธอได้รับข้อความจากหญิงสาวนิรนาม โดยเธอกล่าวว่าเธอนั้นเห็นอายาโนะแอบตามติดยามาดะ แต่อายาโนะก็ไม่มีทีท่ากับการที่มีผู้อื่นรู้ความลับของเธอ หญิงสาวนิรนามบอกว่าเธอไม่ได้มีปัญหาอะไรกับนิสัยโรคจิตของอายาโนะ แต่เธอมาเพื่อบอกข้อมูลกับอายาโนะว่ามีหญิงสาวที่กำลังตกหลุมรักรุ่นพี่ที่อายาโนะแอบรักอยู่เหมือนกัน ชื่อของหญิงสาวคนนั้นคือ โอซานะ นาจิมิ (Osana Najimi) เธอเป็นสาวซึนเดเระ เธอหวังจะใช้เรื่องเล่าตำนานของโรงเรียนที่ว่าถ้าสารภาพรักใต้ต้นซากุระในโรงเรียนในศุกร์ เธอจะสมหวังในรัก และหญิงสาวนิรนามได้กล่าวว่าคงจะเป็นการดีถ้าเกิดอะไรไม่ดีขึ้นกับโอซานะ อายาโนะเริ่มสงสัยว่าบุคคลที่เธอกำลังคุยอยู่ด้วยเป็นใครกันแน่ จึงได้ซักถามหญิงสาวนิรนามไป หญิงสาวนิรนามกล่าวว่าเธอคือ อินโฟจัง (Info-Chan) อายาโนะ นึกขึ้นได้ว่าเธอคือคนที่เป็นที่กล่าวขานในโรงเรียนว่าเป็นผู้ที่คอยแบล็คเมล์เด็กนักเรียนสาวในโรงเรียน และขายรูปถ่ายกางเกงในของนักเรียนหญิงในโรงเรียนให้กับพวกเด็กผู้ชาย ไม่มีใครที่รู้ว่าตัวตนจริงๆของเธอนั้นคือใคร อินโฟจังกล่าวว่าถ้าอายาโนะต้องการความช่วยเหลือจากเธอไม่ว่าจะเป็นทางด้านสิ่งของหรือข้อมูลต่างๆ เธอก็จะช่วยเหลือเท่าที่เธอสามารถทำได้โดยแลกกับรูปถ่ายกางเกงในของเด็กนักเรียนหญิงในโรงเรียน หรือถ้าต้องการรู้ข้อมูลของบุคคลในโรงเรียนก็ให้เธอถ่ายรูปหน้าของบุคคลที่เธออยากรู้และส่งมาให้เธอและเธอจะบอกข้อมูลทุกอย่างที่เธอรู้ให้กับอายาโนะ อายาโนะได้ตอบกลับอินโฟจังไปว่าเธอนั้นเป็นคนที่น่ารังเกียจจริงๆ แต่ก็โดนอินโฟจังสวนกลับมาว่าเธอก็เป็นโรคจิตที่คอยตามผู้ชายเหมือนกัน และได้ส่งข้อความสุดท้ายมาว่าถ้าเธอต้องการความช่วยเหลือให้ส่งข้อความมาหาเธอ แต่ถ้าไม่ก็ไม่ต้องติดต่อเธออีกเลย ก่อนจะบอกว่าอายาโนะมีเวลา 1 สัปดาห์ก่อนที่รุ่นพี่สุดที่รักของเธอนั้นจะตกไปเป็นของโอซานะและเธอหวังว่าเธอจะได้เห็นโอซานะทรมานจากสิ่งที่อายาโนะกำลังจะทำ
เนื้อเรื่อง > โหมดยุค 1980

เรียวบะ ไอชิ (Ryoba Aishi) เธอฝันซ้ำแล้วซ้ำเล่าว่าเธอได้เจอกับหนุ่มที่เธอถูกตาต้องใจเป็นอย่างมาก ในฝันเธอได้แต่งงานมีความสุขอยู่กับเขา ดังนั้นเธอจึงคิดว่าเป็นทำนายอนาคตของเธอเป็นแน่ เธอจึงเฝ้าฝันทุกวันว่าเธอจะได้เจอกับหนุ่มคนนั้นสักที แล้วก็เป็นเช่นนั้นจริงๆ เธอได้พบกับ โจคิจิ ยูดาเซ (Jokichi Yudasei) หรือ รุ่นพี่ (Senpai) ที่เธอเฝ้ารอคอยตลอดมา โจคิจิกำลังเข้าเรียนในโรงเรียนเดียวกับเธอ หลังจากรู้อย่างนั้น เธอก็เก็บรุ่นพี่ไปฝันเพ้ออยู่ทั้งคืนวัน ติดตามเขาไปทุกที่ตลอดเวลา รู้ทุกเรื่องสิ่งสนใจของโจคิจิ จนกระทั่งมีผู้หญิงต่างก็ชอบรุ่นพี่เช่นเดียวกัน หลังจากเรียวบะได้รับรู้ว่าใครเป็นศัตรูหัวใจของเธอ เธอก็ได้เริ่มลงมือกำจัดแต่เธอต้องหลีกเลี่ยงไม่ให้ นักสืบ (The Journalist) ที่บริเวณหน้าโรงเรียนรู้เป็นอันขาด และเธอจะกำจัดไปเรื่อยๆและจนกว่ารุ่นพี่จะรับรักจากเธอ
โหมดต่างๆและการเล่น > โหมดเดโมยุค 2026 (Demo 2026s & Yandere Simulator)

โหมดเดโมยุค 2026 หรือโหมดยันเดเระ ซิมูเลเตอร์ ปัจจุบันทางด้านผู้พัฒนายังพัฒนาเกมไม่เสร็จ ซึ่งโหมดนี้ผู้เล่นจะได้ควบคุมตัวละครที่ชื่อว่า อายาโนะ ไอชิ (Ayano Ashi) เด็กสาวผู้ที่ไร้ความรู้สึก จนกระทั่งวันนึงเขาได้พบกับ ทาโร่ ยามาดะ (Taro Yamada) หรือ รุ่นพี่ (Senpai) เขาได้ตกหลุมรักตั้งแต่แรกพบแต่หารู้ไหมว่าก็มีคนที่แอบชอบรุ่นพี่อยู่เช่นเดียวกันในปัจจุบันมีศัตรูหัวใจในโหมดนี้เพียงแค่ 2 คนคือ โอซานะ นามิจิ (Osana Najimi) อมาอิ , โอดายากะ(Amai Odayaka) และศัตรูหัวใจในอีกเก้าสัปดาห์ข้างหน้าซึ่งอายาโนะสามารถกำจัดศัตรูหัวใจได้หลากหลายรูปแบบได้แก่ ลักพาตัวแล้วทรมาน, วางยาพิษ, ไฟฟ้าช็อต, จับคู่, สร้างสัมธมิตร, ทรยศหักหลังและทำให้จมน้ำ นอกจากนี้ผู้เล่นยังสามารถทำกิจกรรมอื่นๆเช่นผูกมิตรกับเพื่อนๆในโรงเรียน, ทำพาร์ทไทม์เพื่อหารายได้เสริมด้วยการเล่นมินิเกมเมดคาเฟ่, ใช้เงินซื้อของหรือไอเทมประเภทต่างๆภายในเกม และอื่นๆอีกมากมายที่รอให้คุณไปลองเล่นกัน
โหมดต่างๆและการเล่น > โหมดยุค 1980 (1980s Mode)

โหมดยุค 1980 เราจะได้ควบคุมตัวละคร เรียวบะ ไอชิ (Ryoba Aishi) เด็กผู้หญิงที่ชื่นชอบเด็กผู้ชายสุดฮอตที่ชื่อว่า โจคิจิ ยูดาเซ (Jokichi Yudasei) แต่ทะว่ามีศัตรูหัวใจทั้งสิบคนคอยขัดขวางเธอจากรุ่นพี่ (Senpai) แถมยังมีนักสืบที่คอยเฝ้าดูเธออยู่ทุกเวลาบริเวณหน้าโรงเรียน โดยเราจะต้องกำจัดศัตรูหัวใจไปทีละคนในแต่ละสัปดาห์ให้แนบเนียนที่สุดและไม่มีใครจับได้ โดยแต่ละคนก็จะมีแผนการกำจัดที่แตกต่างกันไป หากผู้เล่นทำตัวน่าสงสัยจนเกินไปก็จะได้รับค่า “ความผิด” แต่เราสามารถฟื้นฟูค่าความบริสุทธิ์ของเราได้โดยการผูกมิตรกับเพื่อนๆในโรงเรียนและรักษาค่าชื่อเสียงของตนเองให้สม่ำเสมอ หลังจากกำจัดครบเสร็จสิ้น เรียวบะก็จะถูกนำตัวขึ้นศาลอยู่ดี เพื่อตัดสินคดีหาความผิดที่นักสืบเป็นคนสงสัยเรียวบะ โดยถ้าหากผู้เล่นกำจัดไม่เนียนและค่าความผิดสูง ก็จะได้เป็นค่า “ความผิด” แต่หากผู้เล่นกำจัดได้แนบเนียนแล้วสะสมค่าความบริสุทธิ์ ผูกมิตรกับเพื่อนๆไว้เยอะๆ ก็จะได้รับค่า “ผู้บริสุทธิ์” แล้วถ้าได้ค่าความบริสุทธิ์ เรียวบะจะลักพาตัวรุ่นพี่มาไว้ที่ชั้นใต้ดินรอจนกว่าเขาจะยอมที่จะมีความสัมพันธ์กับเธอ
โหมดต่างๆและการเล่น > โหมดท้าทายฆ่าตามพยัญชนะภาษาอังกฤษ (Alphabet Killer Challenge & ABC Mode)

โหมด ABC เป็นโหมดทดสอบความท้าทายเพื่อเอาชนะ โดยผู้เล่นจะต้องฆ่านักเรียนทั้งหมด 79 คนตามตัวอักษรภาษาอังกฤษ ซึ่งจะมีลูกศรมีชมพูเพื่อที่จะได้รู้ตำแหน่งของเป้าหมายที่เราต้องไปฆ่า ในตอนเริ่มเกมจะโผล่ที่โต๊ะเรียน โดยโหมดนี้จะมีตัวช่วยต่างๆที่อยู่ในห้องสภานักเรียน และความง่ายของโหมดนี้ครูทุกคนจะเมินเฉยต่อเสียวกรีดร้องและเสียงหัวเราะ แล้วดังนั้นหากผู้เล่นทำสิ่งที่นอกเหนือไปจากภารกิจจะภารกิจล้มเหลวทันที ได้แก่ ผู้เล่นโดนตำรวจจับ, ผู้เล่นถูกส่งไปยังห้องปกครอง, ฆ่านักเรียนนอกเหนือจากลำดับที่ถูกต้อง ฆ่าคุณครู, ปล่อยให้นักเรียนหนีออกนอกโรงเรียนและทำตัวน่าสงสัยต่อหน้ารุ่นพี่
โหมดต่างๆและการเล่น > โหมดกำหนดเอง (Custom Mode)

โหมดกำหนดเอง ผู้เล่นจะสามารถแต่งตัวตัวละครต่างๆได้ไม่ว่าจะ รุ่นพี่ (Senpai) และคนอื่นๆ สามารถกำหนดการกระทำของตัวละครทุกๆตัว สามารถเพิ่มฉากเนื้อเรื่องเองได้ สามารถเปลี่ยนบทสนทนาของรุ่นพี่กับศัตรูหัวใจโดยจะสามารถเปลี่ยนได้เพียงแค่ในโหมดยุค 1980 เท่านั้น และในโหมดนี้เมื่อสิ้นสุดถึงสัปดาห์ที่ 11 ตัวละครที่ผู้เล่นควบคุมจะพยายามสารภาพรักกับรุ่นพี่ โดยขึ้นอยู่กับปัจจัยต่างๆ เช่น การกำจัดศัตรูหัวใจ ค่าชื่อเสียง การทำเบนโตะให้รุ่นพี่ แล้วตัวเกมจะประมวลผลว่ารุ่นพี่จะรับความรักหรือปฏิเสธคำสารภาพ
โหมดต่างๆและการเล่น > โหมดภารกิจ (Mission Mode)

โหมดภารกิจ โหมดนี้จะสามารถกดเข้าเล่นได้โดยตรงผ่านหน้าเมนู โดยผู้เล่นจะได้ควบคุม อายาโนะ ไอชิ (Ayano Aishi) ซึ่งจะได้รับภารกิจสุ่มฆ่านักเรียน และถ้าเมื่อใช้ Yandere Vision เป้าหมายของภารกิจจะแสดงผลเป็นสีแดง ขึ้นอยู่กับระดับความยากง่าย และจะมีข้อกำหนดอื่นๆที่ต้องปฏิบัติตาม เช่น ฆ่านักเรียนตามเป้าหมายด้วยอาวุธเฉพาะ เมื่อใดที่โรงเรียนเปิดระบบรักษาความปลอดภัย กล้องวงจรปิดหรือเครื่องตรวจจับโลหะ ผู้เล่นจำเป็นต้องหลีกเลี่ยงไม่ให้ผิดพลาดเด็ดขาดไม่งั้นจะเกมจบทันที โดยสามารถปิดระบบด้วยไขควง หลังจากภารกิจเสร็จสิ้น ผู้เล่นจะสามารถออกจากโรงเรียนได้
โหมดต่างๆและการเล่น > โหมดท่าทาง (Pose Mode)

โหมดท่าทาง โหมดจะถูกเปิดได้โดยการกดปุ่ม ? ที่คียบอร์ดซึ่งจะขึ้นหน้าต่างเมนู Easter Egg จากนั้นกดปุ่ม R ที่คียบอร์ดแล้วก็จะสามารถเลือกนักเรียนและเลือกโพสท่าทางต่างๆได้ และการกดปุ่ม E ที่คียบอร์ดค้างไว้ จะขึ้นหน้าต่างเมนูที่ผู้เล่นสามารถทำอะไรได้หลายอย่างเกี่ยวกับโหมดนี้
ยังจัง

ตัวละครในยันเดเระ ซิมูเลเตอร์
แหล่งข้อมูลอื่น

เว็บไซต์ทางการ
จักรกฤษณ์ เวชภิรมย์

| 0 | 1 | 2 | 3 |
| --- | --- | --- | --- |
 จักรกฤษณ์สมัยที่ไปแข่งขันให้กับเอฟซี โตเกียว U23
ข้อมูลส่วนตัว
ชื่อเต็ม:  จักรกฤษณ์ เวชภิรมย์
วันเกิด:  26 มกราคม พ.ศ. 2540 (28 ปี)
สถานที่เกิด:   จังหวัดจันทบุรี ประเทศไทย
ส่วนสูง:  1.73 m (5 ft 8 in)
ตำแหน่ง:  ปีก
ข้อมูลสโมสร
สโมสรปัจจุบัน:  สุโขทัย
หมายเลข:  6
สโมสรเยาวชน
2012–2014:  โรงเรียนสุรศักดิ์มนตรี
สโมสรอาชีพ*
| ปี |  ทีม |  ลงเล่น |  (ประตู) |
| 2015–2021 |  แบงค็อก ยูไนเต็ด |  3 |  (0) |
| 2016 |  → ชัยนาท ฮอร์นบิล (ยืมตัว) |  8 |  (1) |
| 2017–2018 |  → โตเกียว (ยืมตัว) |  0 |  (0) |
| 2017–2018 |  → โตเกียว อายุไม่เกิน 23 ปี (ยืมตัว) |  33 |  (2) |
| 2019 |  สมุทรปราการ ซิตี้ (ยืมตัว) |  1 |  (0) |
| 2021–2022 |  สุพรรณบุรี |  9 |  (0) |
| 2022– |  สุโขทัย |  21 |  (2) |
ทีมชาติ‡
| 2015–2016 |  ไทย อายุไม่เกิน 19 ปี |  13 |  (5) |
| 2017–2018 |  ไทย อายุไม่เกิน 23 ปี |  15 |  (1) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 19 มีนาคม พ.ศ. 2566 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 21 มกราคม พ.ศ. 2559
จักรกฤษณ์ เวชภิรมย์ ชื่อเล่น ไอซ์ เป็นนักฟุตบอลระดับอาชีพชาวไทย โดยเล่นในตำแหน่งปีกให้แก่สุโขทัย ในไทยลีก
จักรกฤษณ์เป็นนักฟุตบอลชาวไทยรายที่ 4 ที่ได้แข่งขันในศึกเจลีก ต่อจากอดุล หละโสะ, สิทธิโชค ภาโส และชนาธิป สรงกระสินธ์ โดยได้เล่นให้กับสโมสรฟุตบอลโตเกียว ยู23 ในการแข่งขันเจลีก ดิวิชัน 3
ผลงานระดับนานาชาติ

จักรกฤษณ์เคยชนะการแข่งฟุตบอลอาเซียนชิงแชมป์เยาวชนอายุไม่เกิน 19 ปี 2015 ร่วมกับฟุตบอลทีมชาติไทยรุ่นอายุไม่เกิน 19 ปี
การทำประตูระดับนานาชาติ > รุ่นอายุไม่เกิน 19 ปี

| # | วันที่ | สถานที่ | ฝ่ายตรงข้าม | คะแนน | ผล | การแข่งขัน |
| --- | --- | --- | --- | --- | --- | --- |
| 1. | 24 สิงหาคม พ.ศ. 2558 | สนามกีฬาแห่งชาติลาว หลัก 16 เวียงจันทน์ ประเทศลาว |  ลาว | 1–0 | 2–1 | ฟุตบอลอาเซียนชิงแชมป์เยาวชนอายุไม่เกิน 19 ปี 2015 |
| 2. | 24 สิงหาคม พ.ศ. 2558 | สนามกีฬาแห่งชาติลาว หลัก 16 เวียงจันทน์ ประเทศลาว |  ลาว | 2–0 | 2–1 | ฟุตบอลอาเซียนชิงแชมป์เยาวชนอายุไม่เกิน 19 ปี 2015 |
| 3. | 30 สิงหาคม พ.ศ. 2558 | สนามกีฬาแห่งชาติลาว หลัก 16 เวียงจันทน์ ประเทศลาว |  กัมพูชา | 2–0 | 6–0 | ฟุตบอลอาเซียนชิงแชมป์เยาวชนอายุไม่เกิน 19 ปี 2015 |
| 4. | 16 กันยายน พ.ศ. 2559 | หั่งเด๋ยสเตเดียม ฮานอย ประเทศเวียดนาม |  กัมพูชา | 1–1 | 2–1 | ฟุตบอลอาเซียนชิงแชมป์เยาวชนอายุไม่เกิน 19 ปี 2016 |
| 5. | 24 กันยายน พ.ศ. 2559 | หั่งเด๋ยสเตเดียม ฮานอย ประเทศเวียดนาม |  ออสเตรเลีย | 5–1 | 5–1 | ฟุตบอลอาเซียนชิงแชมป์เยาวชนอายุไม่เกิน 19 ปี 2016 |
เกียรติประวัติ > ระดับนานาชาติ

ฟุตบอลอาเซียนชิงแชมป์เยาวชนอายุไม่เกิน 19 ปี
ชนะเลิศ (1 สมัย) : พ.ศ. 2558
แหล่งข้อมูลอื่น

ไทย - J. Vechpirom - Profile with news, career statistics and history เก็บถาวร 2017-05-10 ที่ เวย์แบ็กแมชชีน
| ด ค กผู้เล่นชุดปัจจุบันของสโมสรฟุตบอลสุโขทัย  |
| --- | --- |
 2 สุรวิช  3 ภัทรพล  5 มัตสึอิ  6 จักรกฤษณ์  7 เลอสันต์  8 รัชนาท  9 ลีมา  10 บักจีโอ  11 กฤษณ  13 อับดุลฮาฟิส  14 ลักษณะ  15 ศฤงคาร  17 สมคิด  18 สุพศิน  19 อนุชิต  22 สราวุธ  23 จิตปัญญา  29 ภัทรพล  31 สุทธิพงษ์  35 สิโรจน์  45 อธิราช  68 ไซโตะ  99 กิตติพันธ์  หัวหน้าผู้ฝึกสอน: อัคถภรณ์
สินทวีชัย หทัยรัตนกุล

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  สินทวีชัย หทัยรัตนกุล
วันเกิด:  23 มีนาคม พ.ศ. 2525 (42 ปี)
สถานที่เกิด:  จังหวัดสกลนคร ประเทศไทย
ส่วนสูง:  1.80 m (5 ft 11 in)
ตำแหน่ง:  ผู้รักษาประตู
ข้อมูลสโมสร
สโมสรปัจจุบัน:  ชลบุรี เอฟซี (ผู้จัดการทีม)
สโมสรเยาวชน
2542–2545:  โรงเรียนอัสสัมชัญศรีราชา
สโมสรอาชีพ*
| ปี |  ทีม |  ลงเล่น |  (ประตู) |
| 2545–2547 |  พนักงานยาสูบ |  61 |  (1) |
| 2548 |  โอสถสภา |  29 |  (0) |
| 2549 |  เปร์ซิบบันดุง |  33 |  (0) |
| 2550–2558 |  ชลบุรี |  104 |  (0) |
| 2552 |  → เปร์ซิบบันดุง (ยืมตัว) |  14 |  (0) |
| 2559–2562 |  สุพรรณบุรี |  109 |  (0) |
| 2562–2564 |  ชลบุรี |  35 |  (0) |
| 2564 |  เมืองกาญจน์ ยูไนเต็ด |  9 |  (0) |
| 2564–2567 |  โปลิศ เทโร |  44 |  (0) |
ทีมชาติ
| 2547–2561 |  ไทย |  79 |  (0) |
จัดการทีม
2567:  ชลบุรี เอฟซี (รักษาการหัวหน้าผู้ฝึกสอน)
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
สินทวีชัย หทัยรัตนกุล ชื่อเล่น บอล เป็นที่รู้จักในชื่อ ตี๋ (23 มีนาคม พ.ศ. 2525) มีชื่อเดิมว่า โกสินทร์ หทัยรัตนกุล เป็นนักฟุตบอลชาวไทย ปัจจุบันเป็นผู้จัดการทีมชลบุรี เอฟซี ในไทยลีก 2 นอกจากนี้สินทวีชัยยังเป็นนายกสมาคมนักกีฬาฟุตบอลอาชีพคนแรก
อาชีพ

สินทวีชัยเริ่มเล่นฟุตบอลให้กับโรงเรียนอัสสัมชัญศรีราชา โดยสโมสรอาชีพแรกที่ค้าแข้งคือ สโมสรฟุตบอลพนักงานยาสูบ ตามด้วย โอสถสภา จากนั้นในปี พ.ศ. 2549 สินทวีชัย ได้เดินทางไปเล่นฟุตบอลระดับสโมสรของประเทศอินโดนีเซียคือเปอร์ซิบบันดุง (Persib Bandung) โดยระหว่าง 6 เดือน ที่ไปร่วมทีมนั้น ช่วยให้เขาเรียนรู้เทคนิคใหม่ ๆ และเพิ่มความมั่นใจ ก่อนที่เขาจะกลับมาช่วยสโมสรฟุตบอลจังหวัดชลบุรี สู้ศึกไทยแลนด์พรีเมียร์ลีก
ปีถัดมา เขาได้รับเกียรติให้รับใช้ทีมชาติไทยเข้าร่วมการแข่งขันเอเชียนเกมส์ที่โดฮา ประเทศกาตาร์ ด้วยความสามารถที่ดีแต่โชคไม่เข้าข้าง ทีมชาติไทย โคจรมาพบกับกาตาร์เจ้าภาพในรอบก่อนรองชนะเลิศ และไม่สามารถชนะทีมชาติเจ้าภาพได้ อย่างไรก็ตาม สินทวีชัย ก็กลับมาพร้อมประสบการณ์ที่เขาต้องเรียนรู้ต่อไป
ในเดือน ธันวาคม พ.ศ. 2549 ทีมชาติไทยชนะเลิศรายการแข่งขันคิงส์คัพ ครั้งที่ 37 ในสนามศุภชลาศัย ไม่กี่เดือนต่อมา ในเดือนกุมภาพันธ์ พ.ศ. 2550 พวกเขาเข้าสู่รอบสุดท้ายอาเซียนฟุตบอลแชมเปียนชิพ 2007 ที่จัดขึ้นในประเทศไทย สินทวีชัยได้เป็นผู้รักษาประตูมือหนึ่งตลอดการแข่งขัน ยกเว้น 2 นัดสุดท้ายเมื่อผู้ฝึกสอนให้โอกาสกับผู้รักษาประตูที่มีประสบการณ์มากกว่าลงเล่น แต่อย่างไรก็ตามอาเซียนฟุตบอลแชมเปียนชิพเป็นการแข่งขันที่สร้างความประทับให้ให้กับกองเชียร์ฟุตบอลทีมชาติไทย
ในปี พ.ศ. 2550 ถือว่าเป็นปีที่ยอดเยี่ยมของสินทวีชัยในการเป็นนักกีฬาอาชีพ ในเดือนกรกฎาคม ประเทศไทยได้เป็นเจ้าภาพร่วมในรายการแข่งขันที่มีความสำคัญที่สุดในทวีปเอเชีย คือ เอเชียนคัพ 2007 โดยเป็นครั้งแรกที่มีเจ้าภาพร่วม 4 ประเทศ ในเอเชียตะวันออกเฉียงใต้ (มาเลเซีย, อินโดนีเซีย, ไทย, เวียดนาม)
ในปลายปี พ.ศ. 2558 หลังจบฤดูกาลเดียวกัน สินทวีชัยได้ย้ายออกจากชลบุรี หลังจากอยู่กันมานานถึง 9 ฤดูกาล โดยย้ายไปอยู่กับสุพรรณบุรี และย้ายกลับสู่ชลบุรีอีกครั้งในปี พ.ศ. 2562
นานาชาติ

สินทวีชัย ในลงเล่นทุกนัดให้กับทีมชาติไทยที่เป็นชาติเจ้าภาพการแข่งขันเอเชียนคัพที่กรุงเทพมหานคร  โดยต้องแข่งขันกับที่ชั้นนำของทวีปเอเชีย ทีมชาติไทยอยู่ในกลุ่ม เอ ร่วมกับออสเตรเลีย, อิรัก และ โอมาน โดยผลการแข่งขันเมื่อพิจารณาแล้วไทยสู้ไม่ได้ในทุกด้านๆ เพราะมีประสบการณ์ที่น้อยกว่า แต่ก็ถือว่าทำผลงานได้น่าประทับใจเมื่อเป็นการตกรอบด้วยประตูได้เสีย
หลังจากเอเชียนคัพ 2007 สินทวีชัยมีส่วนช่วยชลบุรีให้เป็นทีมจังหวัดทีมแรกที่ชนะเลิศลีกฟุตบอลอาชีพสูงสุดของประเทศ คือ ไทยแลนด์พรีเมียร์ลีก ในปีนั้นชลบุรีเริ่มต้นด้วยการเป็นผู้นำ มีผู้เล่นเยาวชนที่ดีที่สุดในประเทศมากมาย ชลบุรีมีความมั่นใจที่มีปราการด่านสุดท้ายเป็นผู้รักษาประตูระดับทีมชาติ
เมื่อถึงกลางฤดูกาล 2 จาก 3 ผู้เล่นทีมชาติไทยได้รับคำเชิญให้ไปฝึกซ้อมที่แมนเชสเตอร์ซิตีทำให้หมดสิทธิในการลงเล่น แต่ถึงจะขาดผู้เล่นไป 2 คน ชลบุรีก็ยังมีความมุ่งมั่นที่จะเป็นผู้ชนะ พวกเขาสามารถทำผลงานได้อย่างยอดเยี่ยมตลอดฤดูกาลจนสุดท้าย พวกเข้าก็ชนะเลิศไทยแลนด์พรีเมียร์ลีก 2550 โดยชัยชนะของพวกเขา ทีมได้ส่วนแบ่งจากเงินรางวัล และ สินทวีชัย ได้รางวัลผู้เล่นทรงคุณค่าสำหรับตำแหน่งผู้รักษาประตู
ในปี พ.ศ. 2551 เป็นปีที่หนักสำหรับสินทวีชัยในอาชีพนักฟุตบอล เพราะเขาต้องช่วยทีมสู้ศึกเอเอฟซี แชมเปียนลีก จังหวัดชลบุรี เพื่อต่อสู้กับทีมชั้นนำจากออสเตรเลีย และ ญี่ปุ่น
สินทวีชัย ยังเป็นสมาชิกทีมชุด ชนะเลิศ T&T Cup พ.ศ. 2551 ในแมตซ์ฟีฟ่าเดย์ เขาได้รับหน้าที่เป็นกัปตันทีมชาติไทย ภายใต้โค้ช มิโลวาน ราเยวัตซ์
ในการแข่งขันกีฬาซีเกมส์ 2019 สมาคมกีฬาฟุตบอลแห่งประเทศไทยได้แต่งตั้งสินทวีชัยให้เป็นผู้อำนวยการทีมฟุตบอลชาติไทย
ชีวิตส่วนตัว

สินทวีชัย มีชื่อเดิมว่า โกสินทร์ เกิดที่จังหวัดสกลนคร เป็นบุตรของเฉลิม กับรวิวรรณ มีชื่อเล่นว่า บอล สมรสกับชื่นชนก ศิริวัฒน์ เมื่อวันที่ 22 มกราคม 2560 หลังคบหากัน 10 ปี
เขาชื่นชอบสโมสรอาร์เซนอล ในพรีเมียร์ลีก อังกฤษ โดยมีความปรารถนาอยากจะลงแข่งขันอุ่นเครื่องกับอาร์เซนอลสักครั้ง
เกียรติยศ

ชนะเลิศ ซีเกมส์ ครั้งที่ 23 (พ.ศ. 2548)
ชนะเลิศ อะกรีแบงก์คัพ พ.ศ. 2549 ที่เวียดนาม
ชนะเลิศ ฟุตบอลคิงส์คัพ ธันวาคม พ.ศ. 2549 ที่สนามศุภชลาศัย
รองชนะเลิศ ฟุตบอลอาเซียนคัพ มกราคม  พ.ศ. 2550
ชนะเลิศ ไทยแลนด์พรีเมียร์ลีก 2550 กับ ชลบุรี เอฟซี
ชนะเลิศ ฟุตบอลเอฟเอคัพ กับ ชลบุรี เอฟซี
ผู้รักษาประตูแห่งปี พ.ศ. 2551 กับ ชลบุรี เอฟซี
T&T Cup: พ.ศ. 2551
เอเอฟซีแชมเปียนส์ลีก

| # | วัน | สถานที่ | คู่แข่ง | คะแนน | ผลการแข่งขัน |
| --- | --- | --- | --- | --- | --- |
| 1. | 12 มีนาคม พ.ศ. 2551 | โอซากะ, ญี่ปุ่น | กัมบะ โอซากะ | 1-1 | เสมอ |
| 2. | 19 มีนาคม พ.ศ. 2551 | กรุงเทพมหานคร, ไทย | เมลเบิร์นวิกตอรี | 3-1 | ชนะ |
| 3. | 9 เมษายน พ.ศ. 2551 | กวังยัง, เกาหลีใต้ | ชุนนัมดรากอนส์ | 0-1 | แพ้ |
| 4. | 23 เมษายน พ.ศ. 2551 | กรุงเทพมหานคร, ไทย | ชุนนัมดรากอนส์ | 2-2 | เสมอ |
| 5. | 7 พฤษภาคม พ.ศ. 2551 | กรุงเทพมหานคร, ไทย | กัมบะ โอซากะ | 0-2 | แพ้ |
| 6. | 21 พฤษภาคม พ.ศ. 2551 | เมลเบิร์น, ออสเตรเลีย | เมลเบิร์นวิกตอรี | 1-3 | แพ้ |
แหล่งข้อมูลอื่น

สินทวีชัย หทัยรัตนกุล ที่อินสตาแกรม
วิกิมีเดียคอมมอนส์มีสื่อเกี่ยวกับ สินทวีชัย หทัยรัตนกุล
สินทวีชัย หทัยรัตนกุล ข้อมูลจาก National-Football-Teams.com
การเลือกตั้งสมาชิกสภาผู้แทนราษฎรจังหวัดสกลนคร เขต 3 แทนตำแหน่งที่ว่าง พ.ศ. 2552

การเลือกตั้งซ่อมสมาชิกสภาผู้แทนราษฎร เขต 3 สกลนคร พ.ศ. 2552 เป็นการเลือกตั้งสมาชิกสภาผู้แทนราษฎรสกลนคร แทนที่ นายพงษ์ศักดิ์ บุญศล ซี่งถูกตัดสิทธิ์ทางการเมือง 5 ปี
ที่มา

การเลือกตั้งซ่อมสมาชิกสภาผู้แทนราษฎรเขต 3 สกลนคร พ.ศ. 2552 เกิดขึ้นเนื่องจาก นายพงษ์ศักดิ์ บุญศล ส.ส. เดิมในพื้นที่จากการเลือกตั้งเมื่อวันที่ 23 ธันวาคม พ.ศ. 2550 ของพรรคพลังประชาชนได้ถูกตัดสิทธิ์ทางการเมือง 5 ปี เนื่องจากปราศรัยให้ร้ายพรรคเพื่อแผ่นดิน ทำให้ตำแหน่งในเขตนี้ (อำเภอคำตากล้า, อำเภอส่องดาว, อำเภอสว่างแดนดิน, อำเภอเจริญศิลป์ และ อำเภอบ้านม่วง ) ว่างลงหนึ่งตำแหน่ง คณะกรรมการการเลือกตั้ง (กกต.) จึงมีมติให้จัดการเลือกตั้งซ่อมในวันอาทิตย์ที่ 21 มิถุนายน พ.ศ. 2552
ผู้สมัคร

การเลือกตั้งครั้งนี้พรรคเพื่อไทยมีมติส่งนางอนุรักษ์ บุญศล ซึ่งเป็นภรรยาของนายพงษ์ศักดิ์ บุญศล อดีตสมาชิกสภาผู้แทนราษฎรพรรคพลังประชาชน ลงสมัครเลือกตั้งซ่อมในครั้งนี้ ส่วนพรรคภูมิใจไทยมีมติส่งนายพิทักษ์ จันทศรี ลงแข่ง
การเปิดรับสมัครมีขึ้นระหว่างวันที่ 28 พฤษภาคม พ.ศ. 2552 ถึงวันที่ 1 มิถุนายน 2552 ผู้สมัครทั้ง 2 คนได้จับสลาก ปรากฏว่า นายพิทักษ์ได้เบอร์ 1 และนางอนุรักษ์ได้เบอร์ 2
| พรรค | พรรค | ผู้สมัคร | หมายเลข |
| --- | --- | --- | --- |
|  | ภูมิใจไทย | พิทักษ์ จันทศรี | 1 |
|  | เพื่อไทย | อนุรักษ์ บุญศล | 2 |
ผลการเลือกตั้ง

| --- | --- |
สัญลักษณ์และความหมาย
*: ส.ส.ระบบเขตเลือกตั้งที่ได้รับเลือกตั้งในการเลือกตั้งครั้งที่ผ่านมา
**: ส.ส.ระบบบัญชีรายชื่อที่ได้รับเลือกตั้งในการเลือกตั้งครั้งที่ผ่านมา
†: ผู้สมัครที่ถูกตัดสิทธิ์
✔: ผู้สมัครที่เคยดำรงตำแหน่งสมาชิกสภาผู้แทนราษฎรมาแล้ว
( ): หมายเลขประจำตัวของผู้สมัคร
ตัวหนา: ผู้สมัครที่ชนะการเลือกตั้ง
เขตการเลือกตั้งที่ 3 ประกอบไปด้วยอำเภอสว่างแดนดิน อำเภอบ้านม่วง อำเภอคำตากล้า อำเภอส่องดาว และอำเภอเจริญศิลป์
| ผลการเลือกตั้งสมาชิกสภาผู้แทนราษฎรแทนตำแหน่งที่ว่าง เขต 3 จังหวัดสกลนคร> พรรค | ผลการเลือกตั้งสมาชิกสภาผู้แทนราษฎรแทนตำแหน่งที่ว่าง เขต 3 จังหวัดสกลนคร> พรรค | ผลการเลือกตั้งสมาชิกสภาผู้แทนราษฎรแทนตำแหน่งที่ว่าง เขต 3 จังหวัดสกลนคร> ผู้สมัคร | ผลการเลือกตั้งสมาชิกสภาผู้แทนราษฎรแทนตำแหน่งที่ว่าง เขต 3 จังหวัดสกลนคร> คะแนนเสียง | ผลการเลือกตั้งสมาชิกสภาผู้แทนราษฎรแทนตำแหน่งที่ว่าง เขต 3 จังหวัดสกลนคร> % | ผลการเลือกตั้งสมาชิกสภาผู้แทนราษฎรแทนตำแหน่งที่ว่าง เขต 3 จังหวัดสกลนคร> ± |
| --- | --- | --- | --- | --- | --- |
|  | เพื่อไทย   | อนุรักษ์ บุญศล (2) | 83,348 | 63.83 | – |
|  | ภูมิใจไทย   | พิทักษ์ จันทศรี (1) | 47,235 | 36.17 | – |
| ผลรวม | ผลรวม | ผลรวม | 130,583 | 100.00 | — |

| บัตรดี | บัตรดี | บัตรดี | 130,583 | 96.45 | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน | 3,207 | 2.37 | – |
| บัตรเสีย | บัตรเสีย | บัตรเสีย | 1,604 | 1.18 | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง | 135,394 | 58.06 | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง | 233,205 | 100.00 | — |
: เพื่อไทย   รักษาที่นั่ง
เหตุการณ์ต่อเนื่อง

อัยการสูงสุด เป็นโจท์ฟ้องร้องนายศุภชัย โพธิ์สุ แกนนำพรรคภูมิใจไทย และรัฐมนตรีช่วยว่าการกระทรวงเกษตรและสหกรณ์ (ในขณะนั้น) ว่าจงใจกระทําความผิดฐานเป็นเจ้าพนักงานปฏิบัติหรือละเว้นการปฏิบัติหน้าที่โดยมิชอบ เพื่อให้เกิดความเสียหายแก่ผู้หนึ่งผู้ใด หรือปฏิบัติหรือละเว้นการปฏิบัติหน้าที่โดยทุจริต ตามประมวลกฎหมายอาญา มาตรา 157 จากการที่นายศุภชัย กล่าวในระหว่างเป็นประธานเปิดการฝึกอบรมอาสาสมัครหมอดิน ของสถานีพัฒนาที่ดินสกลนคร เมื่อวันที่ 12 มิถุนายน พ.ศ. 2552 แต่ต่อมาศาลฎีกาแผนกคดีอาญาของผู้ดำรงตำแหน่งทางการเมือง พิพากษายกฟ้อง
ศิลาวรรณ อินต๊ะมี

ศิลาวรรณ อินต๊ะมี ชื่อเล่น หมิว เป็นนักกีฬาฟุตบอลหญิงทีมชาติไทย โดยในเดือนพฤษภาคม พ.ศ. 2557 เธอเป็นหนึ่งในฟุตบอลหญิงทีมชาติไทยที่สามารถสร้างประวัติศาสตร์พาทีมเข้าร่วมแข่งขันฟุตบอลโลกหญิง 2015 ที่ประเทศแคนาดาได้สำเร็จ